Vedtægtsgruppen

= Status pr. 11. marts 2014: = Vedtægtsgruppen består af Janus Boesen Agerbo og Tommy FalkeØje.

Gruppens mandat er at komme med oplæg til vores ordinære generalforsamling den 26. april om et sæt nye vedtægter, der holder sig til indholdet i de gamle vedtægter, men som nu skal gøre juridisk, ansvars- og forsikringsmæssigt gyldige.

Janus har etableret samarbejde med advokaterne Knud Foldschak og Line Barfod. Han vil i samarbejde med dem udarbejde forslag til vedtægter.

Tommy har undersøgt, hvilke aktiviteter, der foregår i foreningen, fordi advokaterne har fortalt os, at formålsparagraffen skal nævne alle de konkrete handlinger, man som medlem kan komme ud for. Der har været et møde den 3. marts, hvor vi var 8 personer, som diskuterede Tommys oplæg, og det blev rettet til, sådan at oplægget til formålsparagraf nu ser sådan ud:

Foreningens formål er at bidrage til udviklingen af et økologisk bæredygtigt samfund og at give alle adgang til et sæsonbetonet udbud af bæredygtige, friske, sunde og velsmagende fødevarer, der er dyrket og produceret så lokalt som praktisk muligt, med fokus på højest mulig kvalitet, og hvor husdyrene har optimale levevilkår. Det gør vi ved at De enkelte medlemmer deltager i de aktiviteter, som de hver især har interesse i og lyst til.
 * støtte avlere til at udvikle og producere alsidige økologiske og biodynamiske  fødevarer ved at handle direkte og betale en fair pris.
 * distribuere fødevarer til egne medlemmer , afdelinger, lokale arrangementer, institutioner, restauranter, caféer mm.
 * drive lagre og butikker, hvor vi slæber og pakker fødevarer.
 * minimere emballage, energi, ressourcer og spild, maksimere genbrug samt værne om miljøet.
 * besøge avlerne og hjælpe dem med praktisk arbejde.
 * støtte og deltage i smålandbrug, andelslandbrug, kollektivbrug, fællesdyrkning og byproduktion af fødevarer.
 * lave arrangementer og formidle og fremme <span style="font-family: Arial,sans-serif; font-size: 12pt;">viden om økologi, fødevarer, tilberedning og forbrug.
 * <span style="font-family: Arial,sans-serif; font-size: 12pt; vertical-align: baseline;">støtte opbygningen af lokale fællesskaber, der har en åben og demokratisk struktur, hvor alle er velkomne – uanset baggrund.

Der er planlagt 2 flere møder:

På dette møde gennemgår vi de afsnit af vedtægterne, der beskæftiger sig med de økonomien, herunder regnskab, budget og kontingent.
 * 2. Økonomi – onsdag d. 19. marts kl. 19.30**

På dette møde gennemgår vi de afsnit af vedtægterne, der beskæftiger sig med hvordan foreningen træffer beslutninger, og hvordan det formelle juridiske og økonomiske ansvar for foreningen fordeles.
 * 3. Beslutninger og ansvar – onsdag d. 2. april kl. 19.30**

På møderne skal vi ikke træffe beslutninger. Men her er der mulighed for at diskutere. Og hvis nogen har gode forslag, vil de blive taget med i det videre arbejde.

På generalforsamlingen den 26. april skal vi så diskutere og vedtage et nyt sæt vedtægter.